**კოჯრის რეზერვუარებთან, ნატრიუმის ჰიპოქლორიდზე დაფუძნებული საქლორატოროს მოწყობის ტექნიკური დავალება**

კოჯორში, შპს „ჯორჯიან უოთერ ენდ ფაუერის“ საკუთრებაში არსებული 1000მ3 და 600მ3 რეზერვუარებიდან, წყლით მომარაგება ხორციელდება კოჯორის, კიკეთისა და კვესეთი-ბეთანიის მოსახლეობის მიმართულებით. თავად ორივე რეზერვუარის წყლით მომარაგება კი ხორციელდება წავკისის სატუმბო სადგურიდან მომავალი D=300მმ მილსადენით. რეზეზრვუარებში ჩარღვრილი წყლის ქლორის შემცველობა წელიწადის დროის სეზონების მიხედვით **0.2÷0,3 მგ/ლ** დიაპაზონში მერყეობს. ზაფხულის ცხელ დღეებში მოსახლეობის მიერ მოხმარებული წყლის ლაბორატორიული შემოწმებისას, ქლორის შემცველობა ახლოს მდებარე კოჯრის და კიკეთის დასახლებებში მნიშვნელოვნად მცირდება, ხოლო შორს მდებარე კვესეთი და ბეთანიის მოსახლეობაში ნულს უტოლდება. აღნიშნულიდან გამომდინარე GWP რეზერვუარების ტერიტორიაზე გეგმავს მოაწყოს შენობა, რომელშიც ამ ტექნიკური დავალების შესაბამისად უნდა განთავსდეს ჰიპოქლორიდზე მომუშავე საქლორატორო, რომელმაც უნდა უზრუნველყოს კოჯრის D=250მმ და კიკეთის D=150მმ მიმართულებით გამავალ წყალსადენის მილებში ქლორის დამატება **0-დან 0,5 მგ/ლ.-ჩათვლით** დიაპაზონში, ხოლო კვესეთი-ბეთანიის მიმართულებით გამავალ მილსადენში კი, შედარებით მაღალი **0-დან 0,7 მგ/ლ-ჩათვლით** ქლორის შემცველობა, რადგან ის კოჯრიდან რამდენიმე კილომეტრით არის დაცილებული და ფაქტიურად წარმოადგენს ტრანზიტულ მაგისტრალს, რომელსაც ბეთანიამდე მომხმარებელი არა გააჩნია.

პროექტირების დროს გთხოვთ გაითვალისწინოთ, რომ ამჟამად მაგისტრალებში წყლის ხარჯის მაჩვენებლები შემდეგი მიმართულებით ასეთია:

1. კოჯორი 130 მ³/სთ,
2. კიკეთი 80 მ³/სთ,
3. ბეთანია-კვესეთი 140 მ³/სთ,

ხოლო პერსპექტივაში შემდეგ მაჩვენებლებს მიაღწევს:

1. კოჯორი 160 მ³/სთ,
2. კიკეთი 300 მ³/სთ,
3. ბეთანია-კვესეთი 150 მ³/სთ,

ასევე გასათვალისწინებელია, რომ საქლორატოროს უნდა გააჩნდეს ტექნოლოგიური ციკლის დისტანციური მართვის და ავტომატურ რეჟიმში მუშაობის შესაძლებლობები. წარმოდგენილი წინადადებების განხილვისას უპირატესობა მიენიჭება იმ პროექტს, სადაც ტექნოლოგიურ ციკლში გამოყენებულ მოწყობილობებს ექნება ევროკავშირის ქვეყნებში გამოყენების აკრედიტაცია.

ტექნიკურ დავალებას თან ერთვის კოჯრის რეზერვუარების ტერიტორიის სიტუაციური გეგმა სადაც დატანილია არსებული მილსადენები, არსებული 1000მ3 და 600მ3 რეზერვუარები და საპროექტო საქლორატოროს შენობა, რომელსაც GWP მოაწყობს.